德國基督教民主聯盟

基督教民主聯盟，簡稱基民盟，係德國一個主要政黨，立場中間偏右。佢長期同喺拜仁嘅基督教社會聯盟結盟，基社盟只會喺拜仁活動，而基民盟就從來都唔會參加拜仁嘅選舉。

歷史
基民盟喺1945年成立。1949年西德戰後第一次大選，佢哋就已經攞到執政權。第一任領袖阿丹拿帶領基民盟執政長達14年。基民盟打後一路執政到1969年至畀社民黨打低。

近年做得最耐嘅領袖係默克爾。佢由2000年開始做黨主席，2005第一次代表基民盟/基社盟聯盟出戰大選就贏咗社民黨嘅施羅德，直至2018年交棒畀人。佢總理個位就由嗰時一路坐到2021年。

西德‎
德國政黨